CELEX: C2005/093/37
Language: da
Date: 2005-04-16 00:00:00
Title: Sag C-94/05: Anmodning om præjudiciel afgørelse forelagt ved kendelse afsagt den 9. december 2004 af Bundesverwaltungsgericht i sagen Emsland-Stärke GmbH mod Bezirksregierung Weser-Ems

16.4.2005   
            
            
               DA
            
            
               Den Europæiske Unions Tidende
            
            
               C 93/20
            
         Anmodning om præjudiciel afgørelse forelagt ved kendelse afsagt den 9. december 2004 af Bundesverwaltungsgericht i sagen Emsland-Stärke GmbH mod Bezirksregierung Weser-Ems
   (Sag C-94/05)
   (2005/C 93/37)
   Processprog: tysk
   Ved kendelse afsagt den 9. december 2004, indgået til Domstolens Justitskontor den 23. februar 2005, har Bundesverwaltungsgericht i sagen Emsland-Stärke GmbH mod Bezirksregierung Weser-Ems forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               
                           a)
                        
                        
                           Kan artikel 13, stk. 4, sammenholdt med artikel 4, stk. 5, i forordning (EF) nr. 97/95, som ændret ved forordning (EF) nr. 1125/96, anvendes, såfremt en dyrkningskontrakt, der betegnes som kontrakt og er anerkendt af den kompetente myndighed ifølge forordningens artikel 4, stk. 2 og 3, imidlertid ikke er blevet indgået med en kartoffelavler, men med en handlende, som selv modtager dem direkte eller indirekte fra kartoffelavlere?
                        
                     
                           b)
                        
                        
                           Forudsættes det i artikel 13, stk. 4, i forordning (EF) nr. 97/95 som ændret ved forordning (EF) nr. 1125/96, at den stivelsesproducerende virksomhed har overskredet sin delkvote ved at modtage kartoffelleverancen?
                        
                     
         
               2.
            
            
               
                           a)
                        
                        
                           Opfylder sanktionsordningen i artikel 13, stk. 4, i forordning (EF) nr. 97/95, som ændret ved forordning (EF) nr. 1125/96, relateret til denne forordnings artikel 13, stk. 3, de EF-retlige bestemthedskrav?
                        
                     
                           b)
                        
                        
                           Er det påkrævet, at sanktionen ifølge artikel 13, stk. 4, i forordning (EF) nr. 97/95, som ændret ved forordning (EF) nr. 1125/96 også, i betragtning af sanktionens størrelse, anvendes i tilfælde som det foreliggende efter betydningen i artikel 2, stk. 1, i forordning (EF, Euratom) nr. 2988/95 til beskyttelse af Fællesskabets finansielle interesser? Er den i tilfælde som det foreliggende forholdsmæssig til at beskytte Fællesskabets finansielle interesser?
                        
                     
         
               3.
            
            
               Er den uregelmæssighed, som sanktioneres ved artikel 13, stk. 4, i forordning (EF) nr. 97/95, som ændret ved forordning (EF) nr. 1125/96, også efter betydningen i artikel 5, stk. 1, i forordning (EF, Euratom) nr. 2988/95 forårsaget ved uagtsomhed, såfremt myndigheden har bevilget præmien med fuldt kendskab til sagen?